Moljendas
Moljendas (isp. Mollendo, keč. Mullintu) – miestas Peru pietuose, Arekipos departamente, prie Ramiojo vandenyno. Islajaus provincijos centras. Moljendas yra svarbus prekybos, transporto ir žvejybos centras. Jūrų uostas aptarnauja Arekipos miestą. Per Moljendą eina Panamerikos plentas, geležinkeliai į Kuską ir Puną. Cemento, tekstilės, žuvies apdirbimo, pieno produktų pramonė. Moljendas yra taip pat ir pajūrio kurortas.